Bil kjørte inn i menneskemengde i USA
O frene gikk i en parade i den vesle byen Damascus i delstaten Virginia, ifølge amerikanske medier. L.V. Pokey Harris, direktør for krisehåndtering i fylket Washington, sier til TV-stasjonen WYCB at mellom 50 og 60 mennesker er skadd. De fleste fikk bare lettere skader, men ni personer er sendt til sykehus. Ingen av skadene er livstruende, ifølge det lokale brannvesenet. Bilen som braste inn i folkemengden, ble kjørt av en eldre mann. Han kan ha mistet bevisstheten eller fått et illebefinnende, ifølge brannsjef Ben Sanders. Damascus ligger i fjellkjeden Appalachene hvor det er gode muligheter for fotturisme, og det var turgåere som gikk i lørdagens parade. Et øyenvitne sier til CNN at han så turgåere både oppå og under bilen idet den krasjet inn i paraden.
Over 50 personer ble skadet da en bil kjørte inn i en menneskemengde i en småby i USA lørdag.